|  Idzai (i, nuosai, lolai) |
| --- |
| IdzaiIdzai |
| Populiacija šalyse | Kinijos vėliava Kinija: 7,76 mln.Vietnamo vėliava Vietnamas: 4827Tailando vėliava TailandasLaoso vėliava Laosas |
| Kalba (-os) | idzų kalbos ir tarmės, kinų |
| Religijos | šamanizmas, daoizmas, budizmas |
| Giminingos etninės grupės | bamarai, nasiai, čiangai, lisai, tudziai |
|  |
|  **Vikiteka:** | Idzai (i, nuosai, lolai) |

**Idzai** (kin. 彝族, pinyin: *Yízú*), kitaip dar ***ji*** arba ***i***, ***nuosai*** (sav. ꆈꌠꉙ = *nuo su*, kin. 诺苏, pinyin: *Nuòsū*), ***lolai*** (kin. 倮倮, pinyin: *Luǒ luǒ*, viet. *Lô Lô*) – Rytų ir Pietryčių Azijos tauta. Gyvena daugiausia kalnuotose pietvakarių Kinijos vietovėse: Sičuane (Liangšano idzų autonominėje prefektūroje), Junane (Honghės, Dziangčengo, Ešano, Ningero, Ludžuano, Sinpingo ir kt. autonominėse apskrityse), Guidžou (Veiningo autonominėje apskrityje), Guangsi provincijose; taip pat aplinkinėse Vietnamo bei Tailando teritorijose. Populiacija – >7 mln. žmonių. Skirstomi į daug smulkių genčių (nuosai, asiai, saniai, adžiai, lalobai ir kt.). Idzų (i) kalba priklauso kinų–tibetiečių kalbų šeimai. Turi savitą piktografinį raštą. Dauguma išpažįsta prigimtinę šamanistinę religiją (bimoizmą), yra daoistų, Tibeto budistų.

Etninė idzų bendrybė ėmė formuotis žlugus Nandžao valstybei (VII–XIII a.), kai dalis gyventojų iškeldinta į Liašano kalnus. Iki XX a. vid. išlaikė nepriklausomybę nuo Kinijos. Tuo metu idzų visuomenėje buvo paplitusi vergovė, kastų sistema. Patronimijoms (dzosi) vadovavo vadai (sui), karvedžiai (džahua) ir papročių sergėtojai (degu). Rašto tradiciją saugojo degu ir šamanai (bimu). Būdingas paprotys suteikiant naujagimiui (sūnui) vardą, jo pirmą skiemenį parinkti pagal tėvo vardo paskutinį skiemenį.

Tradiciškai verčiasi ariamąja žemdirbyste (kukurūzai, grikiai, ryžiai, ankštiniai, kolokazijos) ir gyvulininkyste (stambieji ir smulkieji raguočiai, kiaulės, arkliai), kalnuose taip pat medžiokle, rankiojimu. Amatai – puodininkystė, audimas, kalyba.

Tradicinis idzų kaimas susideda iš 8–10 medinių arba akmeninių namų dvišlaičiais stogais, apsuptų sargybiniais bokšteliais.

Vyrai dėvi kelnes, striukę, ilgą vilnonį apsiaustą (čarvą), turbaną; moterys – vilnonį sijoną ir koftą, švenčių proga ornamentuotą rūbą su juosta per pečius. Drabužiai paprastai juodi. Nešioja sidabrinius auskarus, apyrankes.

Šeima mažoji. Buvo paplitęs leviratas, išpirka už žmoną.

Išlaikę turtingą folklorą. Pagrindinė šventė – deglų diena, arba žvaigždės sugrįžtuvės, švenčiama kiekvieno mėnesio 23–24 dieną (su dainomis, šokiais, laužais).

* Nuosų mergaitės 1921 m.Nuosų mergaitės 1921 m.
* Idzų muzikantaiIdzų muzikantai
* Proginis idzų moterų kostiumasProginis idzų moterų kostiumas
* Idzų moteris su tradiciniu galvos dangaluIdzų moteris su tradiciniu galvos dangalu

Šaltiniai
---------

1. ↑  The Yi ethnic minority, *china.org.cn*
2. ↑  "Report on Results of the 2019 Census"
3. 1 2 3 4 5  *Ицзу*,Энциклопедия «Народы и религии мира». Москва: Большая Российская Энциклопедия, 1999.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R  Kinijos tautos |
| --- |
|  |
| Haniai | 
 *Čuančingai* **·**  *Ganiai*· *Hakka* **·**  Hujai **·**  *Kantoniečiai* **·**  *Miniai* (*Hokčiu* **·**  *Hoklai*) **·**  *Šiangai* **·**  *Šiaurės kinai (Dziniai)* **·**  *Tankai* **·**  *Vu* |  |
|  |
| Tibetiečiai-mianmariečiai | 
 Ačangai **·**  Bajai **·**  Čiangai **·**  Derungai **·**  *Dengai* **·**  Dzingpo (*Caivai* **·**  *Lačikai* **·**  *Maru*) **·**  Dzinuo **·**  Hani (*Akhai*) **·**  I **·**  Lahu (*Kucongai*) **·**  Lobai **·**  Lisu **·**  Monpai **·**  Nasiai (*Mosuo*) **·**  Nu (*Nusu* **·**  *Zouzou* **·**  *Anongai*) **·**  Pumi **·**  Tibetiečiai (*Šerpai*) **·**  Tudziai |
|  |
| Tajai-kadajai | 
 Buji **·**  Dajai (*Šanai*, *Žalieji*, *Neua*, *Pong*, *Baltieji ir Juodieji*, *Hongdzino*) **·**  Dongai **·**  Džuangai **·**  Gelao **·**  Li **·**  Maonaniai **·**  Mulao **·**  Šanai **·**  Šujai |
|  |
| Austroaziečiai | 
Blangai **·**  *Chmu* **·**  Deangai **·**  *Mangai* **·**  Va **·**  Vietnamiečiai |
|  |
| Hmongai-mienai | 
Jao **·**  Miao (*Gedžia*) **·**  Še |
|  |
| Altajaus tautos | 
Bonanai **·**  Daūrai **·**  Dongšiangai **·**  Evenkai **·**  Jugurai **·**  Kazachai **·**  Kirgizai **·**  Mandžiūrai **·**  Mongolai (*Tuviai* **·**  *Uzumčinai* **·**  *Oiratai*) **·**  Nanajai **·**  Oročenai **·**  Salarai **·**  Sibai **·**  Totoriai **·**  Uigūrai (*Aniai, Dolanai*) **·**  Uzbekai **·**  Tu |
|  |
| Kitos grupės | 
Korėjiečiai **·**  Rusai **·**  Tadžikai **·**  Taivano aborigenai **·**  *Utsuliai* **·**  *Žydai* |

 |